No. 25. Ex Cod. Vulc. ror. Bibliotheek der Rüijks-Universiteit te Leiden. 
Etlen vôster ginstiger in gepier licber herr Klusÿ dem herrn seie meine wilige dienst befor 
nôben winschung von gott ein glickselige gsuntte zeit vnd was dem hern lieb ist ich eriner den 
hern das ich ettliche stück hab in ein gstättel gmagt das ist ein span lang gbüsn, vnd habs dem 
hern gschiet ins lehman haus, da der her in die kost gangen ist, aber er hatts hie glasn vnd 
ist 6 tag obuntt ver bliben, der marz linz hatt sich er patte nach dem er sein hausfrau in sein 
heimett fiertt vnd er zu sein gbülber sehen wil s0 Wôl ers mit im nimmer allsdan kain ers weitter 
schicken das dem hern gbis kan zur kumen, so hab ichs gleich auf ein gott phratt dem marcks 
linzn gôbn ich klag das meine gspizte älle känôt, die 2 grose feign blätter verdarben sen pis aut 
den stam, nach dem ichs in grosere gschier gsôzt hab, vnd in meiner stuben von des dampfs 
von der ert nicht hab haltn kinen hab ichs in die grasstuben gsôzt vnd hab ein pfunt walt piertl 
der zu kauft habn halt meine menscher wäl ich zu obn furtt gbosn pin nicht ein kaüzt vnd sen 
mier gfrarn, es sen mier schene tulipe vnd gar vil ver darben die rott schosblimmel dé zu graz 
Waxn sen auch alle wôck, der weisn hab ich noch mein garttn ist aller nackett von kreitl werg 
ich bau iezt ein lust haus vnd ein kuckel im garttn, da wil ich im sumer ein ganzen tag dauste 
Wan, in eueren gärtl st auf der stain straserin seite cttliche pôttl in ire keler eingfaln, da die 
sagen sten dû ir am näligiste gsätt habtt es hatts der erttpitte dan, der hatt die gmeir also er- 
schitlt das sÿ so gmag ein faln, im dulner felt hatt zer noch, gott seÿ. vns gnätt ich es stirbt hie 
zimlig vnd vil leit an der frais es ist des schneitter dachim die lis! dû 4 Jar beÿ mier gbüsn ist 
dise vergangen wogen an der frais gstorben vor 15 wochen hat sÿ keirntt hatt den man nuer 
8 tag gsunt kabtt wiert kranck vnd krumb list 9 wohen stirbt 7 wochen nach im stirbt sÿ auch 
des doctter pirck hamer lis! zu brag ist den wintter mit sambt den 2 puebenen an kinz plattern 
glôgn vnd da im die blattern ver gangen sen faln im aüs auf an ein knie vnd an ein arb... gott 
wais wie der balvier ist miet im vmb gangen und wie ers iber schen hatt, fält halt dem 
die knie scheïben aus, vnd am arbm ist in das glitt waser gangen, vnd wie sÿ mier schreibn so 
wierts krumb ; der castner zu zwain ist auch vor 4 Wochen gstarben vnd sŸÿ ist auch kranck, 
sÿ ist schan 3 jar so kranck das ir kain mensch das läbn kaisn hatt vnd sen alle baitte krum 
gbôüsn, die gestiernerin die ist auch imer zue kranck, kan nicht auf sittn jez nicht mer den die 
gnatt gottes seŸ mitt vns alle amen ich bit der her wôl von mier ganz freinttlich gegriest sein 
vnd gott befoln dattumb wien den 2 appril 1591 Jar. Li g d. w. 
Anna Aicholzin Wittib. 
Es ist ein pam in eueren gärtl der ist heuer vol mit Praum vnd schwarzn porc hengt vnd 
haben gschen wie die muschcatteler weinper aber hab kains kost der her schreib mier was ist. 
die matl doctter aigmairn hacholzern las sy den her ganz freintlich grucsen. 
Dem etlen vnd vôsten herrn Carl Clussÿ zu aigen hanttn franckfort am mein. 
1591 Aicholzin Wien den 2 April neue kal. : 
Empfangen zu franckfort den 23 may alt kal. Antwort den 2. Junÿ. 
No. 26. Ex Cod. Vulc. ror. Bibliotheek der Rijks-Universiteit te Leiden. 
Min freintlichen grues in gepier ginstiger herr Karl ich hab ein schreibn dise tag vom herrn 
empfangen des den 7 nouember ist ausgangen vnd mer zweifelt nicht das der her wol auf ist, 
des gleichen bin ich auch in zimligen gsunt, gott hab lob das ich der her von mier so lang 
kain schreibn hat, ist ein tail men vnd vnsers hern gottes schult, wol ich mich auch auf dem 
verlasn hab daier zu dich gangen seit, der hat mier beÿ mein menschn zu emppott er wôl michs 
3 tag zu vor wisn lasn des ist nicht beschehen, vnd hab gWart pis ihn versimbt hab hab der 
nach wol lasn vmbfragen aber kain glôgen hait bekumen kinen, wie den der herr in meinen 2 
allten schreibn sehen wiert wôlige ich iez mit schick, mit der aigmairn ist bôser wWorttn was die 
erpite belangt ist warlich schrocklig gbôsn, man hab noch vor 8 tagen erpitn in der statt gspiert 
aber klain gotlob, im dulnerfelt vnd zu gabl. z auser halb purcker starf » mal von wien hab 
dise vergangner wogen 2 gespiert zimlig gras, man kan nicht genug sagn wie im wald vnd auf 
lulbing die erpitn garbett habn wil geschlüsen vnd heiser in grunt ein gbarfen der allmechtig gott 
seÿ vns gnättig es sen hie vil heiser gspreizt schier in aln gasn des ufer main haus ist vol spreize 
hat 31 vnd wen noch ein soliger kamen sol es wier die Sanz Statt cinfaln das garn hab ich 
empfangen vnd bit der herr wôl der frauen mein grues zu schreibn vnd grosn danck, ich wais 
(218) 
